(Гракаў:) “Працэс рэстытуцыі ідзе вельмі марудна. Мяне, як каталіка, гэта ня можа задавальняць. Я сам належу да парафіі, якой яе сьвятыня не належыць у поўным аб’ёме. А адносна перасьледу пратэстанцкіх грамадаў, я проста падтрымліваю нашага манаха-дамініканіна Пятра Рудкоўскага, які выказаўся пра гэта на старонках прэсы. Гаворка ішла пра атэістычны рэванш. Ён бачыць у гэтым сымптом таго, што чыноўнікі ўвогуле баяцца рэлігіі яшчэ з савецкіх часоў. Уціск пачаўся з пратэстанцкіх супольнасьцяў, але, напэўна, гэта проста праява гэтай неталерантнасьці — увогуле да рэлігіяў і рэлігійных супольнасьцяў”.